recursal/SuperWikiNEXT-32B huggingface dataset:
**Tiwaz** tai **Tiw** on mahdollisesti ollut muinainen germaaninen sodanjumala tai taivaan jumala, ja skandinaavien Tyr-jumalan nimi on ilmeisesti johdettu Tiwazista. Luuvin kielellä Tiwaz merkitsi auringon jumalaa, ja hänen tehtävänsä ja ulkomuotonsa vastasi heettiläisten Ištanua. Legendojen mukaan Tiwaz oli yksikätinen jumala, koska oli uhrannut kätensä Fenrir-suden kitaan. Tämä myytti saattaa olla Tacitucksen kuvaaman semnonien tavan taustalla, jossa he sitoivat Tiwazille pyhitettyyn lehtoon astuvien kädet ja jalat.

Monet paikat, kuten Surreyn Tuesley, ovat saaneet nimensä Tiwazin mukaan.

Lähteet
-------

* Jordan, Michael: Encyclopedia of Gods. Kyle Cathie Limited, 1992. ISBN 1 85626 038 0.
* Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9

### Viitteet

1. ↑  Lurker 1987, 89
2. ↑  Germanic religion and mythology - Minor Aesir *Britannica Academic, Encyclopædia Britannica*. Encyclopædia Britannica Inc. Viitattu 20.11.2018. (englanniksi)
3. 1 2 3  Jordan 1992, s. 307
4. ↑  Lurker 1987, s. 186
Rintaneula, jolla kannustetaan ihmisiä sinuttelemaan käyttäjää
**Du-reformen** [ˈdʉ̂ːrɛˌfɔrmɛn] (suom. *sinä-uudistus*) oli 1960-luvun loppupuolella Ruotsissa tapahtunut kulttuurinen ja kielellinen uudistus ja muutos, jossa alettiin suosia yksikön toisen persoonan pronominia *du* (’sinä’) yleisenä puhuttelusanana. *Du* korvasi entisen monimutkaisen puhuttelujärjestelmän, jossa ihmiset viittasivat toisiinsa enimmäkseen käyttämällä kolmatta persoonaa sitä edeltävän sanan *herr*, *fru* tai *fröken* kanssa tai ilman tätä. Ruotsissa varsinainen teitittely väistyi jo 1800-luvulla kolmannen persoonan ja tittelin käytön tieltä, eikä teitittelyyn enää koskaan sen jälkeen palattu, vaan puhuttelussa siirryttiin lopulta jokseenkin täydelliseen sinutteluun. 

Ennen uudistusta pidettiin epäkohteliaana puhutella muita mainitsematta titteliä. Epämuodollista ilmausta *du* oli käytetty lähinnä lasten, sisarusten, läheisten ystävien ja mahdollisesti serkkujen, mutta ei yleensä vanhimpien sukulaistenkaan puhuttelemiseen. 

Murrekäyttöä lukuun ottamatta monikon toisen persoonan pronominia *Ni* (’Te’) on nykyään jo pitkään pidetty halventavana, kun sitä käytetään yksittäisen ihmisen puhutteluun. Suomenruotsissa on tapahtunut samansuuntainen kehitys, mutta teitittely on kadonnut suomenruotsista hitaammin eikä niin kattavasti kuin riikinruotsista. Tämä voi johtua jonkin verran konservatiivisemman suomen kielen vaikutuksesta. Erityisesti monikon toisen persoonan (*Ni*) käyttöä tuntematonta puhuteltaessa ei suomenruotsissa pidetä halventavana, vaan päin vastoin kunnioittavana tai ainakin neutraalina.

Ruotsissa reformin näkyvin puolustaja oli Bror Rexed, maan terveysviraston pääjohtaja, joka ilmoitti virkaan astuessaan, että alkaisi käyttää sinuttelua teitittelyn ja titteleiden sijaan. Rexed ei laittanut reformia alulle, mutta popularisoi sitä merkittävästi. Ruotsissa palvelualoilla teitittely on otettu uudelleen käyttöön joiltain osin. Lisäksi kuningasperhettä teititellään edelleen.

Lähteet
-------

1. ↑  Du-reformen som blev en jag-revolution *Språktidningen*.  10.10.2007. Viitattu 5.12.2022. (ruotsiksi)
2. 1 2  Här är Sveriges 100 största språkhändelser *Språktidningen*.  1.11.2020. Viitattu 5.12.2022. (ruotsiksi)
3. ↑  Niandet är artigt eller nedlåtande – olika servicesvenska i Sverige och Finland *Svenska YLE*.  8.11.2018. Viitattu 5.12.2022. (ruotsiksi)
4. ↑  Du-reformen förenklade för alla – niande kan kränka i Sverige *Hufvudstadsbladet*.  4.10.2018. Viitattu 5.12.2022. (ruotsiksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Du-reformen
**Safa Hovinen** (s. 1987 Oulu) on suomalainen graafinen suunnittelija ja muotoilutoimisto Merkityksen toimitusjohtaja.
Hovinen valmistui taiteen maisteriksi Aalto-yliopiston taiteiden ja suunnittelun korkeakoulusta. Hän on suunnitellut muun muassa yritysilmeitä, logoja, kirjasintyyppejä ja kirjoja.

Hovisen töihin lukeutuva Mira Kallio-Tavinin ja Jouko Pullisen toimittama teos *Conversations on Finnish Art Education* palkittiin Vuoden 2015 kauneimmat kirjat -kilpailussa. Myös hänen suunnittelemiaan logoja on palkittu.

Lähteet
-------

1. ↑  Työkalun aasta ööhön *aalto.finna.fi*. Viitattu 3.11.2017.
2. ↑  Vuoden kauneimmat kirjat | Taidekirjat *kauneimmatkirjat.fi*.  Arkistoitu 7.11.2017. Viitattu 3.11.2017.
3. ↑  Logo lasikylälle -kilpailuun yli 340 ehdotusta *nuutajarvi.fi*.  Arkistoitu 7.11.2017. Viitattu 3.11.2017.
4. ↑  Juhlavuoden logo *siemens.fi*. Viitattu 3.11.2017.

Aiheesta muualla
----------------

* Merkitys — Design studio in Helsinki Muotoilutoimisto Merkityksen verkkosivusto.
Stobaeuksen *Florilegium*, vuoden 1536 painoksena.
**Johannes Stobaios** (m.kreik. Ἰωάννης ὁ Στοβαῖος, lat. *Ioannes Stobaeus*) (400-luku) oli antiikin kreikkalainen kirjailija. Hänet tunnetaan ennen kaikkea kreikkalaisilta kirjailijoilta kokoamistaan tekstikatkelmista, joista on tullut arvokas lähde moniin muuten kadonneisiin teoksiin.

Elämä ja teokset
----------------

Stobaios oli kotoisin Stobista, pohjoisesta Makedoniasta. Hänen elämästään ei tiedetä mitään, mutta hän eli todennäköisesti 400-luvun jälkimmäisellä puoliskolla. Koska hän ei mainitse kristittyjä, tutkijat ovat päätelleet, ettei hän todennäköisesti ollut itse kristitty. Toisaalta hänen nimensä Johannes viittaa pikemminkin kristittyyn tai ainakin kristityn kodin lapseen.

Stobaioksen kokoamat tekstikatkelmat hän oli tarkoittanut pojalleen Septimiukselle. Niitä edelsi kirje, joka selitti teoksen tarkoituksen ja antoi yhteenvedon sen sisällöstä. Tästä yhteenvedosta, joka on säilynyt Fotioksen teoksessa *Bibliothēkē* (*Bibliotheca*), käy ilmi, että Stobaios jakoi teoksensa kahteen osaan, jotka koostuivat yhteensä neljästä kirjasta. Suurimmassa osassa säilyneitä käsikirjoituksia teos on jaettu kolmeen kirjaan, joista ensimmäistä ja toista kutsutaan yleensä Fysikaalisiksi ja Moraaliksi katkelmiksi ja kolmatta nimellä *Florilegium* ('kukkakimppu') tai *Sermones*.

Teoksen johdanto-osa, joka käsitteli filosofiaa, on loppua lukuun ottamatta kadonnut. Toisesta kirjasta tunnetaan vain katkelma, ja kolmas ja neljäs kirja on sulautettu yhteen. Tämän vuoksi vaikuttaa, että säilynyt versio teoksesta on vain alkuperäisestä tehty tiivistelmä, jonka on tehnyt paljon myöhemmin joku tuntematon bysanttilainen kirjailija.

Stobaioksen teos on selvästi luonteeltaan opettava. Ensimmäinen kirja opettaa fysiikkaa — siinä laajassa muodossa, jossa kreikkalaiset käsittivät fysiikan — katkelmien avulla. Teos on usein epäluottava, koska Stobaios vaikuttaa sekoittavan keskenään varhaisten joonialaisten filosofien, sekä Platonin ja pythagoralaisten ajatuksia. Osa ensimmäisestä ja toisesta kirjasta ovat paljon velkaa peripateettiselle filosofille Aetiokselle sekä Didymos Khalkenterokselle. Osa toisesta kirjasta sekä kolmas ja neljäs kirja käsittelevät etiikkaa; kolmas hyveitä ja paheita, pareittain; neljäs yleisempiä eettisiä ja poliittisia aiheita.

Yhteensä Stobaios lainaa yli viittäsataa kirjailijaa, alkaen yleensä runoilijoista, ja edeten historioitsijoihin, puhujiin, filosofeihin ja lääkäreihin. Stobaioksen ansiosta tunnetaan monia tärkeitä katkelmia draamakirjailijoilta, erityisesti Euripideeltä. Stobaiokselta löytyy myös useita merkittäviä stoalaisuutta käsitteleviä katkelmia.

Lähteet
-------

* 

*Encyclopaedia Britannica 11th ed.* (1911). Encyclopaedia Britannica Company, Cambridge, Englanti.
Variskan koulu talvella 2017, ennen vuonna 2022 rakennettua laajennusta.
**Variskan yhtenäiskoulu** on yksi Vaasan yhtenäiskouluista. Se sijaitsee Ristinummella, jonne on keskustasta matkaa noin 7 kilometriä. Variskan koulun on suunnitellut Asko Halme ja se valmistui vuonna 1990. Vuonna 2022 koulua laajennettiin ala-asteen luokille tarkoitetulla lisäsiivellä.

Nimi Variska tulee sanoista Vanha Vaasa, Ristinummi ja Kappelinmäki. Koulussa oli keväällä 2006 31 opettajaa ja noin 430 oppilasta. Luokat sijaitsevat useassa eri siivessä, mikä johtuu koulun historian aikana tehdyistä laajennusremonteista. Samassa rakennuksessa toimii myös Variskan kirjasto.

Koulun liikuntasali toimii koripallossa Vaasan Salaman ja lentopallossa Vaasan Kiiston kotikenttänä.

Lähteet
-------

1. 1 2  Variskan yhtenäiskoulu *vaasa.fi*. Viitattu 7.9.2022.
2. ↑  Asko Halme, Jussi Hallasmaa: *Kunnallisarkkitehtuuria, Vaasa 1965-1985*, s. 98. Vaasa: Vaasan kaupunki, 1986. ISBN 951-9358-64-1.
3. ↑  Moni pohjalaislapsi palaa koulutielle tällä viikolla *Yle.fi*.  15.8.2022. Viitattu 9.9.2022.
4. ↑  Uuden Variskan yhtenäiskoulun rakentaminen käynnistyy Vaasassa *Yle.fi*.  3.2.2021. Viitattu 9.9.2022.
5. ↑  Variskan koulu *Vaasa.fi*. Viitattu 9.9.2022.
6. ↑  Variskan kirjasto toistaiseksi remontin takia suljettu *Yle.fi*.  24.2.2022. Viitattu 9.9.2022.
7. ↑   (Arkistoitu – Internet Archive)

Aiheesta muualla
----------------

* Variskan yhtenäiskoulun kotisivut
Magnuksen ilmiö tilanteessa, jossa pyörivä sylinteri joutuu ilmavirtauksen tielle. Nuoli osoittaa sylinteriin kohdistuvaa nostetta (Magnuksen voimaa). Kaarevat viivat kuvaavat turbulenttista vanavirtausta. Ilmavirtaus poikkeaa pyörimisen suuntaan.
Magnuksen ilmiö: alaspäin kohdistuva voima yläkierteiselle sylinterille.
**Magnuksen ilmiö** tai **Magnus-efekti** on virtausfysiikan ilmiö, joka havaitaan, kun pyörivä kappale liikkuu nesteen tai kaasun läpi. Ilmiössä kappaleen rata kaartuu pyörimisen vaikutuksesta. Kaartuminen selittyy pyörivän kappaleen vastakkaisten puolten välisellä paine-erolla.

Magnuksen ilmiö voidaan havaita takakierteenä urheilulajeissa kuten jalkapallossa, pesäpallossa ja kriketissä, ja se on tärkeä osa monien urheilulajien fysiikan tutkimusta. Magnuksen ilmiö vaikuttaa myös ohjusten lentoratoihin ja sitä voi hyödyntää laivojen ja lentokoneiden suunnittelussa (ks. roottoripurje ja Flettner-roottori).

Magnuksen ilmiö on saanut nimensä saksalaisen fyysikon Heinrich Gustav Magnuksen mukaan. Pyörivään sylinteriin kohdistuvaa voimaa kutsutaan Kutta–Joukowski-nosteeksi Martin Kutan ja Nikolai Žukovskin (tai Joukowskin) mukaan, jotka ensimmäisenä tutkivat kyseistä ilmiötä.

Lähteet
-------

1. ↑  Why are Golf Balls Dimpled? *math.ucr.edu*.
2. ↑  Lift on rotating cylinders  9.11.2010. NASA Glenn Research Center.  Arkistoitu 11.1.2014. Viitattu 7.11.2013.
**Vaikuttavuussäätiö** (Tutkimuksen vaikuttavuuden tukisäätiö, engl. *The Finnish Research Impact Foundation*) on Suomen valtion 2019 perustama säätiö, jonka tarkoituksena on tukea tutkimuksen lippulaivatoimintaa (Arkistoitu – Internet Archive)yliopistoissa ja tutkimuslaitoksissa ja vahvistaa huippututkimuksen public–private-yhteyksiä. Valtio lahjoitti säätiölle 60 miljoonan euron peruspääoman.

Säätiö myöntää vastikkeetonta rahoitusta tutkimustoimintaan ja sen vaikuttavuuden vahvistamiseen. Rahoitus kohdistetaan yliopistoille ja tutkimuslaitoksille.

Säätiön hallituksessa edustettavia tahoja ovat Elinkeinoelämän keskusliiton jäsenyritykset, Suomen Yrittäjien jäsenyritykset, Suomalainen Tiedeakatemia, Suomen yliopistojen rehtorien neuvosto UNIFI ja valtion tutkimuslaitosten yhteistyöelin TULANET. Säätiön toimitusjohtajana toimii Petro Poutanen.

Lähteet
-------

1. ↑  Tutkimuksen vaikuttavuuden tukisäätiö vahvistamaan huippututkimuksen public-private –yhteyksiä *Valtioneuvosto*. Viitattu 29.1.2020.
2. ↑  Tutkimuksen vaikuttavuuden tukisäätiölle hallitus *Opetus- ja kulttuuriministeriö*. Viitattu 29.1.2020.
3. ↑  Uusi Vaikuttavuussäätiö sai toimitusjohtajan | Tutkimuksen vaikuttavuuden tukisäätiö sr *www.sttinfo.fi*. Viitattu 29.1.2020.

Aiheesta muualla
----------------

* Säätiön verkkosivut
**Suomen soveltavan kielitieteen yhdistys** (ran. *Association Finlandaise de Linguistique Appliquée*), lyh. **AFinLA**, on suomalainen yhdistys, joka keskittyy soveltavaan kielitieteeseen. Yhdistyksen jäseneksi voivat liittyä kaikki soveltavasta kielitieteestä riippumatta siitä, työskentelevätkö he alalla vai eivät.

Vuonna 2020 yhdistyksen puheenjohtajana toimii yliopistolehtori Juha Jalkanen.

Yhdistys toimittaa kahta vertaisarvioitua tieteellistä julkaisua: AFinLAn vuosikirja ja AFinLA-e: Soveltavan kielitieteen tutkimuksia. Lisäksi AFinLA jakaa kerran akateemisessa vuodessa Afinlandia-palkintoa ansioituneen akateemisen lopputyön tekijälle.

Lähteet
-------

1. ↑  AFinLA ry. | www.afinla.fi *www.afinla.fi*. Viitattu 18.11.2020.
2. ↑  Hallitus 2020 | www.afinla.fi *www.afinla.fi*.  Arkistoitu 22.9.2020. Viitattu 18.11.2020.
3. ↑  Julkaisusarjat | www.afinla.fi *www.afinla.fi*. Viitattu 18.11.2020.
4. ↑  Kuukauden jäsenseurana on Suomen soveltavan kielitieteen yhdistys *tsv.fi*.  1.6.2020. Viitattu 18.11.2020.
Kasayaan pukeutunut Buddha noin 200-luvulta eaa.
Japanilainen kasaya levitettynä 
**Kasaya** (sanskritiksi काषाय​, *kāṣāya*; paaliksi *कसाव*; tiibetiksi ཆོས་གོས, *chögö*; jap. 袈裟, *kesa*; kiin.: 袈裟; pinyin: *jiāshā*) on buddhalainen kaapu, jota käyttävät niin munkit kuin nunnatkin. Kaavun nimi tulee sen sahraminoranssista väristä.

Kasaya on yleensä yksivärinen, mutta sen tarkempi toteutus vaihtelee eri koulukuntien ja maiden välillä. Theravada-buddhalaisuudessa kasaya on yleensä yksivärinen (keltainen, oranssi tai ruskea) ja muutenkin yksinkertainen. Mahayana-buddhalaisuudessa sen sijaan kaavussa voi olla useampia värejä ja jopa kirjoiltuja kuvioita.. Esimerkiksi Japanissa ajatuksena on, että kaapua kantaessaan munkki on pukeutunut mandalaan, joka edustaa buddhalaista kosmologiaa.. Theravadassa kasayan katsotaan koostuvan kolmesta osasta: *antaravasaka* (aluskaapu), *uttarasanga* (välikaapu, joka peittää vasemman puolen kehosta) ja *sanghati* (päällyskaapu, näkyvin osa koko kokonaisuudesta).

Nykyään kasaya voidaan valmistaa myös kierrätysmateriaaleista. Thaimaalainen Wat Chak Daeng -temppeli koordinoi muovipullojen keräämistä ja kierrättämistä polyesterilangasksi, josta valmistetaan sitten kasayoita. Yhden kasayan valmistukseen kuluu noin kilo muovipulloja. Muovin kierrätys alkoi vuonna 2018, ja idean isä on apotti Phra Maha Pranom Dhammalangkaro..

Lähteet
-------

1. 1 2  Sanghati - Buddhist Monastic Robe - also known as Kasaya *www.buddhafiguren.com*. Viitattu 30.1.2021. (englanniksi)
2. ↑  Buddhist Monks Around The World  10.9.2013. Buddhaghosha. Viitattu 30.1.2021. (englanniksi)
3. ↑  McArthur, Meher: Kesa: Robes of Patched Perfection  18.7.2018. buddhistdoor.net. Viitattu 30.1.2021. (englanniksi)
4. ↑  Patpicha Tanakasempipat, Jiraporn Kuhakan: Bottles for blessings: Thai Buddhist temple recycles plastics into robes *Reuters*.  7.2.2020. Viitattu 30.1.2021. (englanniksi)
Audiovisual Producers Finland – APFI ry perustettiin 2018. Yhdistyksen perustivat neljä audiovisuaalisen alan tuottajien edunvalvonta- ja tekijänoikeusyhdistystä: SATU ry, Elokuvatuottajat ry (aikaisemmin Suomen elokuvatuottajien keskusliitto ry), Audiovisual Finland ry (aikaisemmin Favex ry) sekä Tuotos ry. Perustajayhdistysten toiminnot siirtyivät uuteen yhdistykseen.

APFI:n tehtäviin kuuluu suomalaisen audiovisuaalisen sisältötuotantoalan tuottajien edunvalvonta, kansainvälistymisen edistäminen, tekijänoikeuksien kollektiivinen hallinnointi sekä alan tapahtumien ja kilpailujen järjestäminen. Yhdistys jakaa vuoden elokuvatuottaja -palkinnon.

APFI:n toiminnanjohtaja 2022 on Laura Kuulasmaa. Yhdistyksen puheenjohtajana toimii Riina Kullas.

Lähteet
-------

1. ↑   Av-alan uusi tuottajayhdistys – Audiovisual Producers Finland – APFI ry, katsottu 30.8.2021,
2. ↑   APFI - yhteystiedot, katsottu 3.5.2022,
3. ↑   APFI - Organisaatio, katsottu 30.8.2021,

Aiheesta muualla
----------------

* APFI ry:n nettisivut
**Berkeley DB** on aikoinaan merkittävä sulautettu tietokanta. Berkeley DB on avain-arvo-tietokanta, ei siis relaatiotietokanta, vaikka siinä onkin kehittyneitä ominaisuuksia, kuten transaktiot, säieturvallisuus (MVCC) ja ACID-mallista atomisuus ja pysyvyys logien (write-ahead log) avulla.

Berkeley DB on lähtöisin UC Berkeleyn BSD-Unixista. 4.3BSD:n julkaisun jälkeen (1986) kehittäjät pyrkivät tekijänoikeussyistä korvaamaan kaikki alkuperäisen AT&T:n Unixin koodin omalla koodilla.

Margo Seltzer ja Keith Bostic kehittivät uuden tietokantaohjelman, joka oli myös vapaa AT&T:n patenteista, jotka koskivat alun perin Ken Thompsonin kirjoittamaa Unixin dbm:ta. Berkeley DB oli myös edeltäjiään nopeampi ja tarkoitettu korvaamaan dbm AT&T:ltä, aiempi Berkeleyn ndbm ja GNU-projektin gdbm.
Berkeley DB säilyttää dbm-tyylisen C-kielisen ohjelmointirajapinnan, jota on laajennettu.

Berkeley DB julkaistiin alun perin 1991 ja Berkeley DB 1.85 sisällytettiin 4.4BSD:hen (1992).
Vuonna 1996 Netscape pyysi tietokantaan lisäominaisuuksia LDAP-palvelintaan ja selaintaan varten. Alkuperäiset kehittäjät perustivat Sleepycat Softwaren kehittämään ja parantamaan tietokantaa. Versio 2.1 vuodelta 1997 sisälsi uusia ominaisuuksia, kuten usean säikeen yhtäaikaisen tietokannan käsittelyn.

Oracle Corporation osti Sleepycatin helmikuussa 2006. Tuolloin Oraclen lehdistötiedote kertoi Berkeley DB:n olevan maailman käytetyin avoimen lähdekoodin tietokanta, jonka asennuskanta oli noin 200 miljoonaa kopiota. Sitä käytettiin etenkin Linux- ja BSD-järjestelmissä, Apache-palvelimessa, OpenLDAP-hakemistopalvelimessa ja OpenOffice-toimisto-ohjelmassa.
Oracle vaihtoi tietokannan lisenssin vuonna 2013 GNU Affero General Public Licenseen,
millä oli merkittävä vaikutus tietokannan käyttöön avoimen lähdekoodin ohjelmissa, sillä tietokantaa käyttävien ohjelmien tuli nyt olla levitetty samalla tai yhteensopivalla lisenssillä.
Vaihtoehtona on ostaa Oraclelta kaupallinen lisenssi.

Bloomberg L.P. -yhtiö on jatkanut tietokannan vanhan version kehittämistä Comdb2-nimellä. Tietokantaa käytetään tallettamaan suurta osaa Bloombergin käsittelemästä datasta.
Tämä versio sisältää mm. High availability -ominaisuudet, SQL-hakukielen SQLitestä ja Lua-kielellä kirjoitetut tallennetut proseduurit.

Lähteet
-------

1. 1 2 3
2. ↑
3. ↑
4. ↑
5. ↑
6. ↑
7. ↑
**HarfBuzz** on avoimen lähdekoodin vapaa ohjelmistokehityskirjasto, jota käytetään tekstien muotoiluun (*text-shaping engine*).

HarfBuzz ottaa syötteenään merkkijonon, joka koostuu Unicode-koodatuista merkeistä, ja valitsee ja sijoittaa halutusta fontista *glyyfit*, joilla teksti tulostetaan soveltaen tekstin asettelusääntöjä ja fontin ominaisuuksia. HarfBuzz voi muotoilla tekstin merkittävimmillä maailman kirjoitusjärjestelmillä.

HarfBuzzin tukemia tekstien muotoilumalleja ovat:

* intialainen (devanagari, bengali, gujarati, gurmukhi, kannada, malayalam, oriya, tamili ja telugu)
* arabialainen, mukaan lukien N'Ko, syyria, sekä myös mongoli. Esimerkiksi arabialaisella kirjaimella on neljä eri muotoa riippuen siitä, esiintyykö merkki sanan alussa, keskellä, lopussa tai itsenäisenä merkkinä. Täten kirjain esitettävä eri *glyyfillä* riippuen tästä.
* thailainen, mukaan lukien lao
* khmeriläinen kirjaimisto
* burmalainen kirjaimisto
* tiibetiläinen kirjaimisto
* hangul
* heprealainen kirjaimisto
* yleinen muotoilumalli USE
* vakiomalli ei-kompleksisille kirjoitusjärjestelmille kuten latinalainen, kyrillinen, kreikkalainen, armenilainen, georgialainen, tifinagh ja muut. Näissä käytetään lähinnä ligatuureja (esim. f + f + i = ﬃ) ja painomerkkejä.
* emojit. Emojeihin on lisätty järjestelmä, jolla emojin hahmon ihonväriä voi muuttaa. Lisäksi monet lippu-emojit ja uudet emojit muodostetaan yhdistämällä vanhoja ns. ZWJ-merkin (zero-width joiner) avulla (esim. 🐈 + ZWJ + ⬛ = musta kissa).

HarfBuzzin kehitti alun perin Behdad Esfahbod osana FreeType-projektia. Erillisiä versioita ylläpidettiin Qt- ja Pango-kirjastoja (mm. GTK:n ja Firefoxin käyttämä) varten, nämä versiot yhdistettiin myöhemmin.
Esfahbod palkittiin vuonna 2013 O'Reilly Open Source Award -palkinnolla kirjaston kehittämisestä.

KDE:n (QT) ja GNOME (GTK) lisäksi kirjasto kuuluu mm. ChromeOSiin (Skia), PlayStation 4:aan, Androidiin, Javaan ja Flutteriin. Sitä käyttävät suoraan Chromium/Chrome, Firefox, LibreOffice, Scribus, Inkscape ja Adobe Photoshop (versiosta 23.0 v. 2021 lähtien).

Lähteet
-------

1. ↑
2. ↑
3. ↑
4. ↑
5. ↑
**Metsänkävijät** ovat partiolippukuntia, joiden nimet päättyvät ko. sanaan kuten *Helsingin Metsänkävijät*, tai eri Metsänkävijälippukunnissa toimivia tai aiemmin toimineita partiolaisia. Metsänkävijälippukuntia on tällä hetkellä 25 kappaletta eri puolilla Suomea. Ensimmäisen Metsänkävijät-nimisen lippukunnan perusti Ilmari "Iso-Hukka" Vainio Helsinkiin vuonna 1917. Tulevina vuosina Vainio perusti Metsänkävijälippukuntia muillekin paikkakunnille, ja vuonna 1919 näiden yhteistyöelimeksi perustettiin **Suomen Metsänkävijät**. Eri Metsänkävijälippukunnilla on yhteisiä perinteitä, tapoja ja tunnuksia, esimerkiksi yhdenmukainen sinivalkoinen partiohuivi.

Rekisteröity yhdistys Suomen Metsänkävijät ry perustettiin Helsingin Kalliossa pyhäinmiestenpäivänä 5.11.2016. Vuonna 2020 yhdistyksen jäsenistöön kuului 17 Metsänkävijälippukuntaa.

Vuonna 2023 toiminnassa olivat seuraavat Metsänkävijälippukunnat: Helsinki (perustettu 1917), Viipuri (1917, toimii nykyään Helsingissä), Hämeenlinna (1917), Oulu (1917), Turku (1925), Joensuu (1928), Jyväskylä (1933), Kuusankoski (1933), Viiala (1938), Vantaa (1957), Rajamäki (1959), Tapiola (1964), Tammisalo (1969), Kirkkonummi (1976), Muhos (1977), Veitsiluoto (1978), Vaala (1985), Punkalaidun (1985), Järvenpää (1987), Tammela (1991), Espoo (1993), Miehikkälä (2003), Porvoo (2004), Röykkä (2014), Westend (2020) ja Tampere (2022).

Metsänkävijälippukuntiin kuuluvista partiolaisista käytetään myös termiä **Mänkijä**.*lähde?* Sanan etymologinen alkuperä viittaa 1900-luvun vaihteen vironkieliseen ilmaisuun "mängiä" eli leikkiä.*lähde?*

Lähteet
-------

1. ↑  Metsänkävijöiden kehitys Kirkkonummen Metsänkävijät.  Arkistoitu 6.11.2010. Viitattu 9.11.2007.
2. ↑  Suomen Metsänkävijälippukunnat  7.3.2004. Suomen Metsänkävijät. Viitattu 9.11.2007.

Aiheesta muualla
----------------

* Suomen Metsänkävijöiden sivut
* Suomen Metsänkävijät PartioWikissä
**Nordic+** on Pohjoismaiden, Hollannin, Irlannin ja Ison-Britannian hallitusten muodostama yhteistyöelin, jossa maat tekevät yhteistyötä kehitysyhteistyön saralla.. Euroopan unionin sisällä, samanmieleiset Nordic+ maat ajavat usein erilaista politiikkaa, kuin EU:n eteläiset katoliset jäsenvaltiot. Suurimmat ristiriidat koskevat väestö ja sukupuolikysymyksiä. EU:n lisäksi Nordic+ toimii muilla kansainvälisillä foorumeille, kuten DACissa ja YK:ssa, sekä paikan päällä kehitysmaissa, missä niillä on yhteisiä hankkeita.

Vuoden 2007 kehityspoliittisessa selonteossa Suomi sitoutui toimimaan enenevästi Nordic+ ryhmässä. 

Nordic+ ryhmän maat tekevät yhteistyötä muun muassa yhteistyörahoitusjärjestelyillä, lisäksi ne jakavat tietoa maidensa kehityspolitiikan suuntalinjoista, koordinoivat toimintaansa ja pyrkivät
yhteistyöllään edistämään kehitysavun tuloksellisuutta ja harmonisointia. Yhteistyötä Nordic+ maat tekevät erityisesti ihmisoikeus-, tasa-arvo-, sosiaali- ja ympäristökysymyksissä.

Lähteet
-------

1. ↑  Kepa[vanhentunut linkki]
2. ↑  Koor[vanhentunut linkki]
3. ↑  Kehityspoliittinen ohjelma 2007, sivu 24
4. ↑  Norden[vanhentunut linkki]
**Islamilainen pelastusrintama** (ransk. *Front islamique du salut*, FIS, arab. للإنقاذ‎, *al-Jabhah al-Islāmiyah lil-Inqādh*) oli algerialainen islamistinen puolue, joka pyrki maan muuttamiseen šaria-lain mukaan hallituksi islamilaiseksi valtioksi. Puolue voitti vuoden 1991 vaalit ja sai yli 2/3 parlamenttipaikoista, mikä olisi riittänyt perustuslain muuttamiseen. Puolue kiellettiin 1992.

Marraskuussa 1988 Algerian perustuslaissa sallittiin muutkin puolueet kuin FLN, jonka jälkeen FIS perustettiin Algerissa 18. helmikuuta 1989. Perustajina olivat šeikki Abbassi Madani ja saarnaaja Ali Belhadj. Puolueen kannatus kasvoi nopeasti ja se voitti kesän 1990 paikallisvaalit. Toukokuussa 1991 puolue järjesti yleislakon valtapuolue FLN:n pyrittyä piirtämään vaalipiirien rajat uudelleen varmistaakseen kannatuksensa.

26. joulukuuta 1991 FIS sai parlamenttivaalien ensimmäisellä kierroksella 48 % äänistä (Algeriassa käytettävän ranskalaisen järjestelmän mukaan vaalipiireissä joissa voittaja sai alle 50 % järjestettiin toinen kierros), mikä takasi sille jo 188 paikkaa parlamentin 231:sta. Armeija puuttui tuolloin asiaan ja pakotti presidentti Chadli Bendjedidin eroamaan ja nosti maanpaossa Marokossa olleen Mohamed Boudiafin presidentiksi. Maa julistettiin hätätilaan, FISin vielä vapaalla olleet johtajat pidätettiin ja tuomittiin ja puolue kiellettiin.

FIS perusti vuonna 1993 aseelliseksi siivekseen AIS:n (Armée Islamique du Salut). Algerian sisällissodassa AIS taisteli sekä maan armeijaa että toista islamilaista ryhmää, GIA:ta (Groupe Islamique Armé) vastaan.

Lähteet
-------

1. ↑   (Arkistoitu – Internet Archive)
2. ↑   (Arkistoitu – Internet Archive)
Koulu toimii Koroisten päärakennuksessa.
**Turun Feeniks-koulu** on demokraattisten koulujen arvopohjan mukaisesti toimiva lapsilähtöinen ja vapaa oppimisyhteisö esi- ja perusopetusikäisille lapsille. Tällä hetkellä Turun Feeniks-koulu järjestää kerhotoimintaa kotioppijoille, tarjoten kotiopetuksessa oppivelvollisuuttaan suorittaville lapsille ympäristön sosiaaliseen ja yhteisölliseen oppimiseen. Toiminnan perustana ovat lapsilähtöisyys ja yksilöllisyys, lapsen osallisuus, oma tiedonjano ja oppimisen ilo. Lukujärjestys suunnitellaan lasten kanssa yhdessä ja tyypillisesti kerhopäivät sisältävät oppituokioita, leikkejä, pelejä, ulkoilua ja retkiä erilaisiin kohteisiin. Yhteisistä asioista päätetään koulukokouksissa, joihin jokaisella kouluryhmän jäsenellä on mahdollisuus tuoda omia ehdotuksiaan käsiteltäväksi. Ryhmän vetäjänä toimii luokanopettaja. 

Turun Feeniks-koulu on syyskuusta 2018 saakka toiminut luonnonläheisessä miljöössä Koroisilla, parin kilometrin päässä Turun keskustasta.

Kuva koulun sisätiloista
Koulun toimintaa ylläpitää Turun Feeniks-koulun tukiyhdistys ry. Turun Feeniks-koulu on Euroopan demokraattisten koulujen liiton (EUDEC) jäsen.

Lähteet
-------

1. ↑   *turunfeenikskoulu.fi*. Viitattu 6.2.2020.
2. ↑  Turun Feeniks-koulun tukiyhdistys ry - Rekisteritiedot | Suomen Asiakastieto Oy *www.asiakastieto.fi*. Viitattu 6.2.2020.
3. ↑   *turunfeenikskoulu.fi*.  Arkistoitu 7.5.2022. Viitattu 7.5.2022.

Aiheesta muualla
----------------

* Kesken koulupäivän voi livahtaa trampoliinille – Turun uudessa Feeniks-koulussa kotioppilaat saavat paljon vapautta *Turun Sanomat,* 23.9.2018.
* Elävän kultuurin Koroinen ry (Arkistoitu – Internet Archive)
* Suomen Kotikouluyhdistys/Kotikoululaisille palveluita tarjoavat tahot
**Mongolian kansanpuolue** (mong. Монгол Ардын Нам, *Mongol Ardyn Nam*, lyh. **MAN**) on Mongolian vanhin poliittinen puolue.

Puolueen nykyinen ideologia on sosiaalidemokratia ja se perustettiin marxilais-leniniläiseksi vuonna 1920. Se näytteli tärkeää roolia Mongolian vuoden 1921 vallankumouksessa. Vallankumousta seuranneen itsenäistymisen jälkeen se hallitsi kommunistista Mongolian kansantasavaltaa, josta muodostui yksipuoluejärjestelmä. Puolueen nimeksi tuli **Vallankumouksellinen kansanpuolue** vuonna 1924, jolloin se liittyi Kommunistiseen internationaaliin.

Vuoden 1990 vallankumouksen jälkeen myös muut puolueet sallittiin Mongoliassa. Vallankumouksellinen kansanpuolue säilytti valta-asemansa vuoteen 1996 saakka ja palasi hallitukseen vuosiksi 2000–2004. Puoluetta on syytetty vallan keskittämisestä itselleen ja Mongolian monipuoluedemokratian vaarantamisesta.

Vuonna 2021 Mongolian vallankumouksellinen kansanpuolue yhdistyi kansanpuolueen kanssa. Tämän seurauksena Orhonin aimagista valitut vallankumouksellisen kansanpuolueen edustajat loikkasivat demokraattiseen puolueeseen.

Lähteet
-------

1. ↑  Prime Minister of Mongolia elected as chairperson of Mongolian People's Party *AKIpress*. Viitattu 28.12.2021. (englanniksi)
2. ↑  Is Mongolia Heading Toward One-Party Rule? *thediplomat.com*. Viitattu 28.12.2021. (englanniksi)
3. ↑  Mongolian People’s Party, Mongolian People’s Revolutionary Party merge *MONTSAME News Agency*.  Arkistoitu 28.12.2021. Viitattu 28.12.2021. (englanniksi)
*Tämä artikkeli kertoo Pietarissa olevasta riemukaaresta. Moskovassa olevasta samannimisestä riemukaaresta on eri artikkeli.*
Moskovan riemukaari
**Moskovan riemukaari** (ven. Моско́вские Триумфа́льные воро́та, *Moskovskije Triumfalnyje vorota*) on riemukaari Pietarin kaupungissa Venäjällä. Portti on rakennettu uusklassiseen tyyliin. Riemukaari rakennettiin Venäjän voitettua sodassa Osmanien valtakunnan. Porttia alettiin rakentaa vuonna 1834, ja se valmistui vuonna 1838. Portti on tehty melkein kokonaan valuraudasta. Moskovan riemukaaren on suunnitellut arkkitehti Vasili Stasov, joka on suunnitellut myös Narvan riemukaaren, joka myös sijaitsee Pietarin kaupungissa. Riemukaari painaa noin 450 tonnia. Vuonna 1936 portti aiottiin siirtää Moskovan aukion puistoon, mutta toisen maailmansodan sytyttyä portti jäikin Pietarin kaupunkiin, koska portti vaurioitui saksalaisten pommittaessa kaupunkia. Portti korjattiin vuosina 1958–1960.

Lähteet
-------

1. 1 2   V. Schwartz: LENINGRAD: taiteellisia muistomerkkejä; Kustannusliike EDISTYS, Moskova 1976, s. 219.

CommonsCommons
Wikimedia Commonsissa on kuvia tai muita tiedostoja aiheesta **Moskovan riemukaari**.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: ru:Московские Триумфальные ворота
**Barnaby** oli Crockett Johnsonin eli oikealta nimeltään David Johnson Leiskin piirtämä englanninkielinen sarjakuva, joka julkaistiin ensimmäisen kerran vuonna 1942. Barnabyn tarinat ovat sadunomaisia ja sen kuvat kirkkaasti ja puhtaasti piirrettyjä. Crockett Johnson lopetti *Barnabyn* piirtämisen jo vuonna 1946.

Yksinäinen lapsi
----------------

Barnaby on yksinäinen lapsi, joka asuu isän ja äidin kanssa esikaupunkialueella. Hän turvautuu mielikuvitukseen ja näkee enemmän kuin vanhempansa. Barnabyllä on kummisetänään haltija: lihava irlantilainen, jolla on keijun siivet ja havannasikari taikasauvana. Haltijan nimi on *Mr. Jackeen J. O´Malley, Esq.*, mutta velhona haltija ei ole erityisen etevä. Hänen taikansa epäonnistuvat usein. Seurallinen haltija kuuluu klubiin, jonka nimi on *Elves´, Leprechauns´, Gnomes´ and Little Men´s Chowder and Marching Society*. Nimi tarkoittaa vapaasti käännettynä haltijoiden, maahisten, pikku-ukkojen ja menninkäisten marssi- ja kalasoppakerhoa. Haltija pitää itseään Barnabyn hyväntekijänä ja tyhjentää palkkiokseen perheen jääkaappia. Sarjakuvassa esiintyy myös haltijan ystävä *Kummitus Gus*, joka ilmestyy Barnabylle puhuvana koirana. Barnaby haluaa näyttää lapsestaan huolestuneille vanhemmille mielikuvitusystävänsä, mutta isä ja äiti aina joko katsovat toisaalle tai eivät usko silmiään.

Sota-ajan sarjakuva
-------------------

Sota-aikana piirretyssä sarjassa kohtaavat toisaalta vanhempien todellisuus, pimennysmääräykset, kodinturvajoukkojen harjoitukset sekä huoli lapsesta ja toisaalta lapsen oma yksityinen maailma. Sarjakuvana *Barnaby* edustaa kaunista unennäköä, kaihoisaa runoa, puhdasta eskapismia ja taidetta.

Lähteet
-------

1. 1 2 3  Kaukoranta, Heikki & Kemppinen, Jukka: *Sarjakuvat*, s. 99, 101. Otava, 1982. ISBN 951-1-06710-9.

Aiheesta muualla
----------------
Friksos ja Helle
**Friksos** (m.kreik. Φρίξος) oli kreikkalaisessa mytologiassa Athamaksen ja Nefelen poika ja Hellen veli. Hän esiintyy kertomuksessa Iasonista ja argonauteista.

Friksoksen ja Hellen, Athamaksen ja Nefelen kaksosten, äitipuoli Ino vihasi näitä ja teki kavalan suunnitelman päästäkseen heistä eroon. Hän paahtoi kaiken kaupungin siemenviljan niin, etteivät ne kasvaisi, jolloin paikalliset maanviljelijät katoa peläten kysyivät läheiseltä oraakkelilta neuvoa. Ino lahjoi oraakkelin luokse lähetetyt miehet valehtelemaan muille, että oraakkeli vaatisi Friksoksen uhraamista. Ennen kuin häntä ehdittiin surmata alttarilla, Nefele lähetti kultaisen oinaan pelastamaan hänet ja sisarensa.[1] Helle kuitenkin kuoli matkalla tiputtuaan oinaan selästä, mutta Friksos selvisi pääsi perille saakka Kolkhikseen[2], missä Aietes otti hänet vastaan ja kohteli häntä ystävällisesti antaen tyttärensä Khalkiopen hänelle vaimoksi. Kiitollisena Friksos antoi kuninkaalle oinaan kultaisen taljan, jonka Aietes ripusti temppeliin.[3]

Lähteet
-------

1. ↑  Apollodoros: *Kirjasto 1.80*
2. ↑  Hyginus: *Fabulae 2, 3*
3. ↑  Hyginus: *Astronomica 2.20*
Ebisua esittävä piirros 1900-luvun alusta
**Ebisu** (jap. えびす) on japanilaisessa mytologiassa esiintyvä kami, joka on erityisesti kalastajien ja kauppiaiden jumala. Hänet kuvataan usein pulleaksi, parrakkaaksi ja hymyileväksi kalastajaksi, joka kantaa mukanaan onkea, joka puolestaan on hyvän onnen symboli.

Legendan mukaan Ebisu syntyi Izanakin ja Izanamin pojaksi joko ilman luita tai ilman raajoja, koska Izanami oli laiminlyönyt avioitumisrituaalinsa. Raajarikko Ebisu laitettiin kasvamaan veteen, jonka takia hän kuitenkin päätyi mahdollisesti Hokkaidon rannoille. Täällä ainut löysivät hänet, ja aikojen saatossa Ebisulle kasvoi jalat. Huolimatta näiden vaikeuksien voittamisesta, Ebisu on kuitenkin kuuro.

Ebisu kuuluu myös ns. seitsemään onnenjumalan joukkoon ja on näistä ainoa, joka on täysin japanilaista alkuperää.

Lähteet
-------

1. 1 2  Ebisu | Japanese mythology *Encyclopædia Britannica*.  2023. Viitattu 3.7.2023. (englanniksi)
2. ↑  Ebisu *Green Shinto*.  1.5.2013. Viitattu 3.7.2023. (englanniksi)
3. ↑  Ebisu *Traditional Kyoto*.  2023. Viitattu 3.7.2023. (englanniksi)
Märklinin tehdas Göppingenissä
Märklinin tavarajuna H0-mittakaavassa
**Märklin** on saksalainen leluja valmistava, vuonna 1859 perustettu yritys, joka tunnetaan erityisesti pienoisrautateiden valmistajana. Yhtiön alkuperäisiä tuotteita olivat nukkekotien tarvikkeet, ja lisäksi se on valmistanut mekaanisia rakennuspalikkasarjoja, jotka muistuttavat Meccano- ja Erector-sarjoja, vuosina 1919-1999. Märklin ajautui konkurssiin vuonna 2009 150-vuotis -juhlavuotenaan, mutta aloitti toimintansa uudestaan 5. helmikuuta 2010.

Ensimmäisen vedettävän pienoisjunamallinsa Märklin toi markkinoille vuonna 1891, ja on sittemmin keskittynyt yhä enemmän niiden sekä oheistarvikkeiden valmistukseen.

Märklinin H0-mittakaavaiset pienoisrautatiet erottaa kilpailijoistaan niiden kolmikiskojärjestelmä, jossa syötetään vaihtovirtaa vetureille käyttäen kiskoja yhtenä ja kiskojen väliin asetettua nastariviä toisena napana. Poikkeavan virroitusjärjestelmän takia Märklin-vetureilla ei voi ajaa muiden valmistajien tasavirtaradoilla, tai päinvastoin. Tämä on ollut omiaan kannustamaan merkkiuskollisuuteen harrastajien keskuudessa. Märklinin hallitsevasta markkina-asemasta johtuen muut valmistajat (kuten Fleischmann ja Roco) ovat tehneet omista tuotteistaan myös Märklin-yhteensopivia vaihtovirtaversioita. Muissa, kuin H0-mittakaavassa, Märklin ei käytä keskinastallista virroitustapaa, vaan kahta erinapaista kiskoa.

Märklinillä on harrasteseuroja (mm:1Fc märklin lapsille ja 2 seuraa aikuisille).

H0-mittakaavan (1:87) tuoteperheensä lisäksi Märklin valmistaa pienoisrautatiekalustoa myös kahdessa muussa mittakaavassa, Z- ja 1-mittakaavassa. 

Z-mittakaava (1:220) on pienin yleisessä käytössä oleva pienoisrautatiemittakaava jonka Märklin lanseerasi vuonna 1972 Nürnbergin leikkikalumessuilla. Koska Z-skaalan junat vievät äärimmäisen vähän tilaa, voidaan kokonainen rautatie toteuttaa vaikkapa sohvapöydän sisään tai matkalaukkuun.

1-mittakaava (1:32) puolestaan on yksi vanhimmista, se standardisoitiin jo vuonna 1909. Märklin tuottaa mittakaavaan runsaasti erilaista liikkuvaa kalustoa, sekä raide- ja maisemointitarvikkeita.

Märklinin yleisin mittakaava on H0.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Märklin**.
* Märklin.de
* Märklin international
* Märklin Club of Finland
* J-E. Nyströmin Z-mittakaavan kahvipöytärata (Arkistoitu – Internet Archive)
**Congrès national d’initiative démocratique** eli CNID on poliittinen puolue Malissa.

Mountaga Tallin johtama CNID osallistui aktiivisesti Malin demokratialiikkeeseen, joka johti presidentti Moussa Traorén hallinnon kaatumiseen vuonna 1991. Vuoden 1992 kansalliskokousvaaleissa CNID sai yhdeksän edustajanpaikkaa. Presidentinvaaleissa Mountaga Tall tuli kolmanneksi.

Opiskelijajärjestö AEEM:n järjestämät levottomuudet kaatoivat Younoussi Tourén hallituksen huhtikuussa 1993. Uusi pääministeri Abdoulaye Sékou Sow muodosti koalitiohallituksen, johon kuului myös CNID. Myöhemmin puolue liittyi myös helmikuussa 1994 muodostettuun Ibrahim Boubacar Keïtan hallitukseen. CNID:n toisinajattelijat muodostivat vuonna 1995 uuden puolueen Parenan.

1990-luvun kuluessa Tallista tuli radikaalin opposition johtava hahmo. Vuosikymmenen lopussa CNID järjesti vaaliboikotteja ja Tall pidätettiin mellakoiden lietsojana. Myöhemmin puolueen linja pehmeni, ja Tall osallistui vuoden 2002 presidentinvaaleihin. Saman vuoden kansalliskokousvaaleissa CNID sai 13, vuonna 2007 seitsemän ja vuonna 2013 neljä paikkaa. Puolueen edustajat kuuluvat presidentti Ibrahim Boubacar Keïtaa tukevaan Alliance pour le Mali -parlamenttiryhmään.

Lähteet
-------

1. 1 2 3  Pascal James Imperato, Gavin H. Imperato: *Historical Dictionary of Mali, fourth edition*, s. 62–63. Lanham: Scarecrow Press, 2008. ISBN 978-0810856035.
2. ↑  Zeïni Molaye, Amadou Keita, Salabary Doumbia: L’Assemblée Nationale du Mail, 5ème législature: un guide à l'usage des élus, des citoyens et des partenaires *Friedrich Ebert Stiftung, Bureau du Mali*.  2015. Viitattu 11.10.2019.
Hobbesin teoksen *De Cive* kansilehti (1642)
**Puer robustus sed malitiosus** on latinankielinen ilmaisu, joka tarkoittaa "roteva, mutta huonotapainen poika". Lause on peräisin Thomas Hobbesin (1588–1679) kirjasta *De Cive.* Hobbes neuvoi absoluuttista monarkiaa pitämään kurissa kansaa, joka oli "*puer robustus sed malitiosus*". 

Sosialismin teoreetikot Marx ja Engels lainasivat joitakin kertoja Hobbesin sanontaa. Vuonna 1847 Karl Marx käytti ilmaisua tarkoittamaan Preussin proletariaattia. Friedrich Engels (1820–1895) käytti sitä vuonna 1880 kirjoitussarjassaan *Sosialismin kehitys utopiasta tieteeksi.* Hän viittasi "rotevalla, mutta huonotapaisella pojalla" Englannin työväenluokkaan, jonka kumouksellinen liikehdintä chartismin merkeissä alkoi herättää levottomuutta porvariston keskuudessa. 

Saksalainen filosofian professori Dieter Thomä kirjoitti vuonna 2016 teoksen *Puer robustus, Eine Philosophie des Störenfrieds.* Teos on käännetty englanniksi.

Lähteet
-------

* Engels, Friedrich: *Sosialismin kehitys utopiasta tieteeksi. 2. tarkistettu painos*. Suomentanut Suomennoksen tarkistanut ja korjannut Tuure Lehén. Kansankulttuuri, 1970. Teoksen verkkoversio.
* Marx, Karl: *The Communism of the Rheinischer Beobacter. Teoksessa: The Communist Manifesto (toim. L.M.Findlay)*. Broadview Press, 2004 (alkuteos 1847). Teoksen verkkoversio.
* Thomä, Dieter: *Troublemakers. A Philosophy of Puer Robustus*. Polity, 2019. Google-kirja.
* Thomä, Dieter: *Puer robustus. Eine Philosophie des Störenfrieds*. Berlin: Suhrkamp, 2016. ISBN 978-3-518-58690-7.

### Viitteet

1. 1 2  Thomä 2019
2. ↑  Marx 20014, s. 123
3. ↑  Engels, 1970
4. ↑  Thomä 2016
Ranskan kreolikielten sukupuu
**Ranskan kreolit** ovat kreolikieliä, jotka perustuvat ranskaan. Niitä puhutaan perinteisesti alueilla, joilla Ranska oli siirtomaaisäntä. Nämä kreolikielet ovat saaneet alkunsa 1500–1800-luvuilla, ja ne olivat pitkään puhtaasti puhuttuja kieliä, joilla ei ollut kirjallista standardia.

Ranska on yksi tyypillisimmistä kreolikielten pohjakielistä (eli superstraatti).

Yksittäiset kreolikielet lasketaan toisinaan osaksi ns. makro-ranskan kieltä, johon kuuluu mm. ranskan kieli ja sen kanadalainen variantti. Ryhmään kuuluvia kreolikieliä on 10:

* Etelä-Amerikassa
	+ Ranskan Guayanan kreoli
	+ Uaçán kreoli
* Väli-Amerikassa
	+ Haitinkreoli
	+ Guadeloupen kreoli
	+ Saint Lucian kreoli
* Pohjois-Amerikassa
	+ Louisianan kreoli
* Afrikassa (myös nimellä Bourbon-kreolit)
	+ Morisyen
	+ Seselwa
	+ Réunioninkreoli
* Tyynenmeren alueella
	+ Tayo

Lähteet
-------

1. ↑  Anne Hertz: French-Based Creole Languages *Oxford Research Encyclopedia of Linguistics*.  24.1.2018. Viitattu 4.5.2021. (englanniksi)
2. ↑  Creole Languages *MustGo.com*.  2021. Viitattu 4.5.2021. (englanniksi)
3. ↑  Glottolog 4.3 - Macro-French *glottolog.org*. Viitattu 4.5.2021.
**Taiwan+**, tai **TaiwanPlus**, on taiwanilainen englanninkielinen suoratoistopalvelu.

Lähetykset alkoivat 31. elokuuta 2021. Palvelua valvoo Taiwanin kulttuuriministeriö ja sisällöstä vastaa Taiwanin keskusuutistoimisto (CNA). Päätös antaa sisältövastuu CNA:lle tehtiin toukokuussa 2021, ja uutistoimisto lupasi tuottaa uutisia itsenäisesti ja erillään muista operaatioistaan.

Taiwanin hallitus rahoittaa kanavaa 775 milj. NT$:lla (noin 23 milj. €) ja palvelun tavoitteena on vastustaa Manner-Kiinan hallituksen operoimaa CGTN ja tuoda Taiwania esille positiivisessa valossa pehmeän vaikuttamisen kautta englannin kielellä.

Lähteet
-------

1. ↑  Government launches new English video platform Taiwan Plus *RTI Radio Taiwan International*. Viitattu 19.10.2021. (kiinaksi)
2. ↑  Culture Ministry selects CNA to operate English-language video platform *Focus Taiwan*.  5.5.2021. Viitattu 19.10.2021. (englanniksi)
3. ↑  Facing China 'squeeze', Taiwan launches English-language news platform *Reuters*.  30.8.2021. Viitattu 19.10.2021. (englanniksi)

Aiheesta muualla
----------------

* Taiwan+:n YouTube-kanava
**Havaijilainen viittomakieli** (havaijiksi: *Hoailona ʻŌlelo o Hawaiʻi*) on havaijilaisten kuurojen yhteisön käyttämä viittomakieli, joka katsotaan nykyään kuolevaksi kieleksi. Syynä tähän on Havaijilla asuvien kuurojen kielisiirtymä kohti amerikkalaista viittomakieltä. Havaijilaisen viittomakielen lähimpiä sukulaiskieliä ovat irlantilainen ja kreikkalainen viittomakieli. Vuonna 2012 kielellä arvioitiin olevan 30 käyttäjää.

Arvioiden mukaan havaijilainen viittomakieli on alkanut kehittyä saarilla jo ennen eurooppalaisten saapumista, mutta omaksi kielekseen havaijilainen viittomakieli määriteltiin vasta vuonna 2013, kun paljastui, että 80 % sen sanastosta ei ole yhteneväinen amerikkalaisen viittomakielen kanssa. Tämä johti kolmivuotisen projektin käynnistämiseen, jonka tavoite oli dokumentoida havaijilainen viittomakieli mahdollisimman hyvin. Vuonna 2016 valmistui videoarkisto, joka sisälsi mm. alkeisoppikirjan ja sanakirjan.

Lähteet
-------

1. ↑  Glottolog 4.5 - Hawai'i Pidgin Sign Language *glottolog.org*. Viitattu 26.4.2022.
2. ↑  Did you know Hawai'i Sign Language is critically endangered? *Endangered Languages*. Viitattu 26.4.2022. (englanniksi)
3. ↑  Mileka Lincoln: Nearly lost language discovered in Hawai'i *Hawaii News Now*.  2.3.2013. Viitattu 26.4.2022. (englanniksi)
4. ↑  The fight to save Hawaii Sign Language from extinction *CNN*. Viitattu 26.4.2022. (englanniksi)
Nykyaikainen lū‘au
**Lū‘au** (engl. *luau*) on nimitys perinteisille havaijilaisille juhlille, joissa keskeisessä osassa on ruoka ja yhdessä syöminen. Se muistuttaa piknikkia tai grillikestejä.

Perinteisesti lū‘auhun liittyi paljon sääntöjä, jotka perustuivat kapu-järjestelmään. Esimerkiksi miehet ja naiset eivät saaneet syödä keskenään. Naisilta kiellettyjä ruokia olivat mm. banaanit ja possu. Osa ruoista oli varattu vain päälliköille, koska niiden syömiseen liitettiin voima tai jokin muu haluttu asia. Kapu-järjestelmä purettiin vuonna 1819, kun kuningas Kamehameha II istui ruokapöytään naisten kanssa ja söi yhdessä heidän kanssaan.

Nykyaikaiseen lū‘auhun kuuluu myös vaikutteita muista kuin polyneesialaisista kulttuureista johtuen Havaijin osavaltion monietnisestä väestöstä. Tanssi ja musiikki ovat kuitenkin lähes aina polyneesialaisia. Nykyään myös monet ravintolat tarjoavat lū‘au-kokemuksia pääsääntöisesti turisteille. Ne toteutetaan usein samalla tavalla kuin noutopöytä.

Perinteisiä lū‘aulla tarjottavia ruokalajeja ovat mm. poi, kālua-possu, kookosmaidossa keitetty kana, bataatit ja kala. Muita tyypillisiä lū‘aulla tarjottavia ruokalajeja ovat mm.:

* lomi lomi -lohi
* laulau
* poke
* makea leipä
* haupia

Lähteet
-------

1. ↑  History of a Luau *Pearl Harbor Aviation Museum*.  9.11.2021. Viitattu 11.9.2022. (englanniksi)
2. ↑  Ending the Kapu *Punahou School*.  13.10.2021. Viitattu 11.9.2022. (englanniksi)
3. ↑  A Cultural History of Three Traditional Hawaiian Sites on the West Coast of Hawai'i Island (Chapter 5) *npshistory.com*.  2022. Viitattu 11.9.2022. (englanniksi)
4. ↑  Hawaiian Luau *Go Hawaii*.  4.4.2017. Viitattu 11.9.2022. (englanniksi)
5. ↑  Hawaii Luaus - The Definitive Guide to the Best Luaus in Hawaii *Hawaii.com*.  5.5.2022. Viitattu 29.11.2022. (englanniksi)
6. 1 2  Hawaiian Luau Food - Common dishes at Hawaii Luaus *Maui Luau*.  5.4.2020. Viitattu 29.11.2022. (englanniksi)
7. ↑  luau | Definition, Dishes, & History *Encyclopædia Britannica*.  2022. Viitattu 11.9.2022. (englanniksi)
**Ranskan kieltä kirjoitetaan** latinalaisin aakkosin ja aakkosistoon kuuluu 26 kirjainta.

| Isot kirjaimet |
| --- |
| A | B | C | D | E | F | G | H | I | J | K | L | M | N | O | P | Q | R | S | T | U | V | W | X | Y | Z |
| **Pienet kirjaimet** |
| a | b | c | d | e | f | g | h | i | j | k | l | m | n | o | p | q | r | s | t | u | v | w | x | y | z |

Historia
--------

Ensimmäiset ranskan kieleksi tunnistettavat tekstit ovat peräisin vuodelta 842 ns. Strasbourgin valoista. Ranskaan käytettiin jonkin verran uskonnollisissa teksteissä, mutta ranskankielinen kirjallisuus sai alkunsa vasta 1100-luvulle tultaessa. Ranskankielisen kirjallisuuden ensimmäinen iso teos, Ronaldin laulut, on peräisin noin vuodelta 1200.

Viimeisin ortografinen uudistus tehtiin 1990-luvulla ja sen hyväksyi Ranskan akatemia. Uudistuksen jälkeen mm. sirkumfleksien käyttö ei enää ole ollut pakollista tiettyjen sanojen yhteydessä (esim. *voute, traitre, paraitre, huitre*).

Lähteet
-------

1. ↑  ScriptSource - French written with Latin script *scriptsource.org*. Viitattu 8.10.2022.
2. ↑  Prononciation / Les lettres de l'alphabet *TV5 MONDE*.  2022. Viitattu 8.10.2022. (ranskaksi)
3. ↑  French language, alphabet and pronunciation *omniglot.com*.  2022. Viitattu 8.10.2022. (englanniksi)
4. ↑  Le français aujourd’hui *Académie française*.  2022. Viitattu 8.10.2022. (ranskaksi)
**Pieraccini-säätiö** eli **Fondazione Pieraccini** (virallisesti **Siv ja Rolando Pieraccini säätiö sr**) oli Suomessa vuosina 2009–2017 toiminut säätiö, joka tuki ja edisti Suomen ja Italian välisiä kulttuurisuhteita.

Säätiöllä oli julkaisusarja *Suuria suomalaisia – Great Finns*, jossa esiteltiin eri alojen merkittäviä suomalaisia vaikuttajia. Julkaisusarjan ensimmäinen teos oli neljällä kielellä julkaistava Martti Ahtisaaren Nobel-puhe. Säätiön perusti ja sitä hallinnoi Rolando Pieraccini, joka on vuodesta 1975 työskennellyt Suomessa kustantajana ja bibliofiilina ja pitänyt taidegalleriaa. Ateneumin taidemuseo sai häneltä vuonna 2008 lahjoituksena italialaisia 1900-luvun taiteilijoita käsittävän kokoelman. Pieraccinin kustantamo Eurographica julkaisee numeroituina kappaleita julkaistavia signeerattuja teoksia.

Pieraccini on itse ja säätiönsä kautta lahjoittanut 1960-luvulla aloittamansa taidekokoelman teoksia Ateneumin taidemuseolle. Lahjoitusvaiheessa teoksia oli 700, mutta kokoelma on karttunut myöhemmin. Vuonna 2012 hän lahjoitti säätiönsä kautta Ateneumille Giorgio Morandiin etsauksen *Casa del campario a Grizzana* (1929). Teos on neljäs lahjoitettu Morandin teos. Lahjoitukseen kuului muitakin teoksia, muun muassa yhdeksän Marino Marinin teosta ja seitsemäntoista Nunzio Gulinon teosta. Pieraccinin Ateneum-kokoelman arvioidaan olevan laajin ja kattavin italialaisen 1900-luvun grafiikan kokoelman maailman museoista. Ateneum on julkaissut kokoelmaa esittelevän teoksen *Maestri italiani del Novecernto* italiaksi ja suomeksi.

Lähteet
-------

1. 1 2 3  Ateneum.[vanhentunut linkki]
2. ↑  Siv ja Rolando Pieraccini säätiö sr. (Toiminta lakannut 3.2.2017.) Patentti- ja rekisterihallitus / YTJ Yritys- ja yhteisötietojärjestelmä.
3. 1 2  Petäjä, Jukka: Ahtisaaren Nobel-puhe julkaistiin kirjana. *Helsingin Sanomat* 3.12.2010, s. C 1.
4. 1 2  Petäjä, Jukka: Ateneum sai neljännen Morandin etsauksen. *Helsingin Sanomat* 5.5.2012, s. C 5.

Aiheesta muualla
----------------

* Ateneumille suurlahjoitus.